tere  täna oli 2 ülihuvitavat asja. nimelt käisin ma tööl ja sõitsin trolliga õismäele.  tööl olid hommikul kõik erutatud ja vaatasid ärevalt kella, et minna angaari vaatama suursündmust: emergency escape slide'i testimist. koguneti siis särasilmil lennuki juurde ja vaadati, kuidas sekundi jooksul väljus lennukist hall jurakas, mida  mööda reisijad hädaolukorras alla viskuda saaks. vaatepilt pidi pealtnägijate reaktsioonide kohaselt olemas võimas ja üllatav.    siis ma käisin trolliga õismäel. u 20% bussi ja trollireisidest mul ebaõnnestub. kipun minema automaatselt esimese peatusesse sõitva asja peale. bussis/trollis jään ebaviisakalt inimesi vahtima ning märkan, et olen valel teel alles umbes mõigus. tavaliselt aitab siis ühistranspordist väljumine, sõidutee ületamine, uue bussi ootamine, naasmine stardipaika ning uus  katse.  täna sain küll õigesse trolli. küll need moodsad trollid on vahvad. leebe naisehääl hõikab üllatunult toonil peatusenimesid ning trollijuht raiub usinalt pidureid, nii et inimsed langevad robinal teineteisele selga. suhtlus seegi.    sain siis emaga kokku ja ema soovitas mul osta uued saapad, kuna ma käivat tihti peol. ema tuleb ikka kuulata. elukogemus ja hea tahe räägivad temas.    lume tähistamiseks ostsin mandariine.